Record Bitcoin. Criptomoneda a depășit pragul de 70.000 de dolari
Record Bitcoin. Renumita criptomonedă a atins pentru prima dată un nivel record de peste 70.000 de dolari, influențată de interesul crescând al investitorilor pentru noile produse de tip cripto listate la bursele americane. Evenimentul se datorează și perspectivelor unei reduceri a ratelor dobânzilor la nivel global.
Potrivit informațiilor oferite de Reuters, Bitcoin a atins un vârf temporar de 70.105 dolari, înainte de a cunoaște o scădere rapidă, ajungând la ultima tranzacționare la suma de 68.317,72 dolari.
În ultimele săptămâni, fluxurile de miliarde de dolari către ETF-uri au alimentat piața. În plus, aceasta primește susținere suplimentară printr-o actualizare majoră a platformei blockchain Ethereum, cea care găzduiește a doua cea mai mare criptomonedă după Bitcoin.
Cu toate acestea, există voci care susțin că este dificil să se scape de caracterul speculativ al acestor active. După ce a atins un maxim istoric în ziua de marți, Bitcoin a suferit o inversare bruscă a tendinței și a înregistrat o scădere de peste 10%, revenind sub pragul de 60.000 de dolari.
"Navigarea în vechile maxime este extrem de complicată, iar barajul bitcoin nu tinde să se spargă la prima întrebare. (…)
Volatilitatea definește BUll Market-ul de bitcoin, iar 2024 va fi presărat cu scăderi bruște și sfâșietoare de 10%-20%", a explicat Antoni Trenchev, co-fondator al platformei de creditare cripto Nexo.
Se estimează că Bitcoin va atinge valoare de 100.000 de dolari la sfârșitul anului 2024
În cadrul unui interviu acordat pentru Yahoo Finance, în decembrie 2023, Trenchev a exprimat că piața cripto emite recent "semnale mixte". Cu toate acestea, Trenchev se menține optimist pe termen lung.
El spune că evenimentele recente din domeniul cripto, precum acordul încheiat cu Binance și perspectivele de aprobare a unui ETF Bitcoin, arată că există diverse abordări. Mai ales în ceea ce privește reglementarea acestui sector.
"Cred că acest lucru, dincolo de frenezia ETF-ului Bitcoin spot, este ceea ce ne va propulsa în cele din urmă, dacă putem menține nivelul 42.000, ceea ce este foarte important, până la 50.000, pe termen scurt.
Apoi ar putea exista unele corecții. Dar, cu siguranță am putea vedea cum va crește până la 100.000 de dolari, la sfârșitul anului 2024", a apreciat co-fondatorul Nexo.
Bitcoin este o monedă digitală. Mai precis, o formă de bani virtuali creată în 2009 de o entitate sau un grup de persoane care operează sub pseudonimul Satoshi Nakamoto. Este prima și cea mai cunoscută criptomonedă.
Ea funcționează fără un administrator central sau o bancă de rezervă. În schimb, tranzacțiile cu Bitcoin sunt validate de o rețea descentralizată de computere. Aceasta este cunoscută sub numele de blockchain.
Bitcoinul poate fi utilizat pentru tranzacții online sau pentru investiții. Prețul său este determinat de cerere și ofertă pe piețele de schimb de criptomonede.